
	MUNICIPIUL LUGOJ
     DIRECŢIA DE ASISTENŢĂ SOCIALĂ COMUNITARĂ
COMPARTIMENT RESURSE UMANE SALARIZARE
PIAŢA VICTORIEI, NR. 4, județul Timiș
COD FISCAL 16817664, tel. 0256 351441
        resurse_umane@dasclugoj.ro

Nr. 16884/21.09.2026



A N U N Ţ

[bookmark: _Hlk86744037]           Direcţia de Asistenţă Socială Comunitară, din subordinea Consiliului Local al Municipiului Lugoj, cu sediul in Lugoj, P-ta Victoriei, nr.4, organizează concurs în perioada 16.10.2026 – 21.10.2026, la sediul instituţiei pentru ocuparea pe perioadă nedeterminată a unui post contractual de execuție vacant de Asistent Social Debutant în cadrul Serviciului Autoritate Tutelară-Protecția Copilului.

      CONDIŢII GENERALE DE PARTICIPARE:
Condiţii generale de participare la concurs:
a)are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b)cunoaşte limba română, scris şi vorbit;
c)are vârsta minimă reglementată de prevederile legale;
d)are capacitate deplină de exerciţiu;
e)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f)îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g)nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

CONDIŢII SPECIFICE DE PARTICIPARE:
· Studii superioare de lungă durată absolvite cu diplomă de licență în specialitatea Asistență Socială;
· Cunoștințe operare pe calculator, nivel operațional;

PROBELE STABILITE PENTRU CONCURS:
-Probă scrisă 
-Interviu.
CALENDARUL DE DESFĂŞURARE A CONCURSULUI: 
Dosarele se vor depune la sediul Direcţiei de Asistenţă Socială Comunitară, cam.9 - Compartimentul Resurse Umane Salarizare, până în data de 09.10.2026, ora 14.00.
Selecția dosarelor : 12.10.2026 - 13.10.2026.
Afisarea rezultatului selecției: 14.10.2026, ora 16.00
Proba scrisă: 16.10.2026 ora 10.00
Interviul: 21.10.2026 ora 10.00.
    Toate probele se vor susține la sediul  Direcției de Asistență Socială Comunitară, Piața Victoriei nr.4.

 DOSARUL DE CONCURS VA CONŢINE URMĂTOARELE DOCUMENTE:
- Formular de înscriere la concurs (de la Direcţia de asistenţă socială comunitară, camera 9)
- Copie act identitate sau orice alt document care atestă identitatea, potrivit legii, după caz;
- Copia certificatului de căsătorie sau a altui document prin care s-a realizat schimbarea de nume, după caz;
- Copiile documentelor care atestă nivelul studiilor și alte acte care atestă efectuarea unor cursuri/specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
- Adeverinţă medicală care să ateste starea de sănătate corespunzătoare eliberată cu cel mult 6 luni 
anterior derulării concursului de către medicul de familie sau de către unităţile sanitare abilitate; 
- Cazier judiciar sau, după caz, extrasul de pe cazierul judiciar;
- Certificat de integritate comportamentală din care să reiasă că nu s-au comis infracțiuni cf. art.1 alin. (2) din Legea nr. 118/2019;
- Curriculum vitae, model comun european;
         Copiile actelor vor fi însoţite de documentele originale în vederea verificării conformităţii copiilor     
         cu acestea.

BIBLIOGRAFIA STABILITĂ PENTRU CONCURS :

	1. Legea nr.466/2004 privind Statutul asistentului social, cu modificările și completările ulterioare;
  2. Legea nr.292/2011 a Asistenței sociale, cu modificările și completările ulterioare;
  3. O.U.G. nr.57/2019 privind Codul administrativ, Titlul III Principiile generale aplicabile administrației publice – Partea a VI-a a Statutului funcționarilor publici, prevederi aplicabile personalului contractual din administrația publică și evidența personalului plătit din fonduri publice;
  4. Legea nr.272/2004 privind Protecția și promovarea drepturilor copilului, Republicată.
Notă: Toată legislaţia va fi studiată în formă actualizată.
Persoană de contact: Compartiment Resurse umane salarizare, tel. 0256/351441, interior 274.

